Արձանագրություն N5

01.02.2022թ. ք. Ստեփանավան

Ս/թ փետրվարի 1-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու արտահերթ նիստ: Նիստին մասնակցում էին 21 ավագանու ամդամներից 15-ը, համայնքապետարանի աշխատակիցներ:

Համայնքի ղեկավար՝ Արմեն Գրիգորյանը բացեց նիստը, ներկայացրեց օրակարգը: Օրակարգում կար մեկ հարց.

* Հայաստանի Հանրապետության Լոռու մարզի Ստեփանավանի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը հաստատելու և Հայաստանի Հանրապետության Լոռու մարզի Ստեփանավան համայնքի ավագանու 2021 թվականի դեկտեմբերի 29-ի n 10-Ա որոշումը ուժը կորցրած ճանաչելու մասին:

Օրակարգի մասին առաջարկություններ չեղան, այն հաստատվեց միաձայն:

Համայնքի ղեկավարը մանրամասն ներկայացրեց հաստիքացուցակի հետ կապված տարածքային կառավարման և ենթակառուցվածքների նախարարության կողմիցվ կատարված առաջարկությունները: Համայնքային ծառայողների անվանացանկը առաջարկվել է ձևափոխել մասնավորապես՝ ֆինանսատնտեսագիտական,եկամուտների հաշվառման և հավաքագրման բաժինը նորից վերակազմավորվեց մեկ բաժնի, ավելացավ զարգացման ծրագրերի, տուրիզմի, առևտրի սպասարկման և գովազդի բաժինը, չեղարկվեց կրթության, մշակույթի, սպորտի, երիտասարդության, սոցիալական աջակցության, առողջապահության և տուրիզմի բաժինը, տնտեսվար -էներգետիկ -մենեջերի հաստիքը դարձավ տնտեսվար - էլեկտրիկ, ավելացավ 1 հաստիք էներգետիկ կառավարիչ: Օգնականի մեկ հաստիք կրճատվել է, ավելացել է խորհրդականի հաստիքը, կրճատվել է սեփական եկամուտների հավաքագրողների 3 հաստիք, ավելացել է համայնքային ծառայության 3 առաջին կարգի մասնագետի հաստիք:  
Հիմնական փոփոխությունները ներկայացնելուց հետո համայնքի ղեկավարը հարցը դրեց քվեարկության: Համայնքի ավագանին քվեարկեց միաձայն:

Օրակարգը սպառվեց:

Նիստը ավարտեց իր աշխատանքը: